open-index/open-wikipedia-markdown huggingface dataset:
Attila rex a Leone Magno repulsus (Raphael)

(Italice *Incontro di Leone Magno con Attila*) est opus tectorium ( 660×500 cm) a Raphaële Sanctio in aedibus Vaticanis creatum, aureā illa aetate qua pristinae splendorem artis late per Italos reviviscere incredibili fortuna contigit. Namque Leo ille X e Medicea gente, quo patrono munificentissimo Raphaël utebatur, nomen sancti illius antecessoris assumpsit, cognomento *Magni*, qui, medio V saeculo, et auctoritate sacerdotii et virtute divina adeo valuit, ut barbarum victorem Romam invasurum sua via depelleret. Urbs enim sancta est, quae ab Apostolis defensa conspicitur. Obequitat in sinistro latere Pontifex (quem Leonis Medicei vultu pictor repraesentavit), eumque circumstant Patres Purpurati; ferus autem rex, ferrea stipatus ala, deterrent caelestes enses, quas Urbis tutores Beati distringunt ita metuendi, ut tot victorem gentium iamiam ex equo deiiciant.
thumb|573x573px|Raphaël Sanctius, "Attila rex a Leone Magno repulsus", 1513-1514, pictura muralis
Non tamen Romano in agro tantum facinus factum esse docet historia; sed Mantuam prope, ad Mincii fluminis ripas, quo nimirum Valentinianus Caesar Leonem I Pontificem, Avienumque consulem, Trigetiumque praefectum Urbis legatos miserat, qui a suscepto itinere Attilam hostem averterent.

Ecquid vero? «Pictoribus atque poetis / quidlibet audendi semper fuit aequa potestas». Nobis itaque ingenii excellentiam satis sit admirari, unde tam magna, varia, tamque perfecta scaena enata est. Hinc enim milites turbatis ordinibus videmus, equis sese arrectos tollentibus, neque causam insolitae rei cognoscentes, cum ipsi Apostolorum praesentiam minime sentiant; inde animi securitas in Pontifice, qui benedicens cum sua cohorte procedit. Securitas haec est eorum, qui virtute sua fidunt, cum sibi probe sit perspectum, una secum Deum esse, quem contra barbaris omnibus, omni aetate, semper erit magna cum clade recedendum.

## Notae 
## Nexus externi 
* "Raphaelis Sanctii pictura muralis Attilam regem effingens a Summo Pontifice repulsum", *Alma Roma*, 1, 1914, pp. 10-11

Categoria:Raphael Sanctius Urbinas
Categoria:Viri figurati
Bellum omnium pater

Ὁ πόλεμος ἁπάντων πατήρ, id est "**bellum omnium pater**", est proverbium.

Heraclitus primus eo utitur:
:Πόλεμος πάντων μὲν πατήρ ἐστι, πάντων δὲ βασιλεύς, καὶ τοὺς μὲν θεοὺς ἔδειξε τοὺς δὲ ἀνθρώπους, τοὺς μὲν δούλους ἐποίησε τοὺς δὲ ἐλευθέρους. 
:*(bellum omnium pater est, omnium rex, et hos deos demonstravit, illos homines, hos servos fecit, illos liberos)*

Lucianus veluti proverbio jactatum refert in commentario De ratione conscribendae historiae: «Μᾶλλον δὲ Θουκυδίδαι καὶ Ἡρόδοτοι καὶ Ξενοφῶντες ἡμῖν ἅπαντες. Καὶ ὡς ἔοικεν ἀληθὲς ἄρ᾿ ἦν ἐκεῖνο τὸ Πόλεμος ἁπάντων πατήρ, εἴ γε καὶ συγγραφέας τοσούτους ἀνέφυσεν ὑπο μιᾷ τῇ πληγῇ», id est «Quin potius Thucydides, Herodoti, Xenophontes nobis erant omneis. Adeo, ut verum esse videretur illud, quod dicitur, bellum rerum omnium pater, siquidem tam multos scriptores produxit unico ictu». Proverbium ideo dictum est, quod bellum omnium rerum novandarum auctor est, ut ex eo veluti nata videantur universa. Nisi quis malit ad philosophorum quorundam decretum referre, qui dixerunt rerum summam e lite progigni.

## Bibliographia 
* Desiderius Erasmus, *Adagia*, III.5, 246

## Notae
Categoria:Locutiones Latinae
Categoria:Proverbia
Categoria:Adagia
Categoria:Erasmus
Dandy

[thumb|Parisini vestimenta: dandii [Lutetiae anno 1831.]]
**Dandius** (Anglice *Dandy*), Latine fortasse **trossulus**, est vir, qui peculiare momentum ponit in specie corporis et corporis nitidi, elegantiae linguae, et oblectamenta otiosa. Dandius potest esse homo sui ipsius persona, quae aristocraticam vitam imitatur, quamvis mediae classis originis, ortus et curriculi, praesertim in Britannia saeculo XVIII et ineunte saeculo XIX.

Primae dandiismi demonstrationes erant *Le petit-maître* (Magistri Minoris) et musca-noscadini ruffiani mediae classis reactionis Thermidoreae (1794–1795), sed hodierni dandiismi apparuerunt in stratificatis Europae societatibus per tempus revolutionis annorum 1790, praesertim in locis culturalibus sicut Londini et Parisiis. Sociale, lepidus personam extremae caninae reservationis coluit eo quod Victoriana fabulator Georgius Meredith talem protervitiam definivit tamquam *dandiism intellectualis*; Sed benignius Thomas Carlyle, in Novo *Sartor Resartus* (1831), lepidus emisit sicuti hominem vestitum; et Honoratus de Balzac in ''La fille aux yeux d'or'' (1835), vitam Henrici de Marsay cronicavit otiosam; exemplar Gallicum amavit ab obsesso suo amatorio studio amatorio factum, quod inclusa est libidini et homicidae zelotypiae obnoxia.
[thumb|[Britanniarum regnum|Britannicus dandius: Beau Brummell in gymnasiis et braccis imparibus, 1805 in duplici pectore. (Ricardus Dighton).]]
[right|thumb| [Francia|Francius dandius: Alfredus d'Orsay erat "papilio socialis" et amicus Domini Byron. (Iacobus Baillie Fraser).]]

## Nexus externi 
* La Loge d'Apollon
* "Bohemianism and Counter-Culture": The Dandy Archived 22 July 2016 at the Wayback Machine
* Il Dandy (Italice)
* Dandyism.net
* "The Dandy"
* Thornbury, Walter,Dandysme.eu "London Parks: IV. Hyde Park" Archived 1 Septembris 2009 apud Wayback Machine, *Belgravia: A London Magazine* 1868.

## Notae
Categoria:Narcissismus
Categoria:Novus ars
Categoria:Pulcher
Alfredus Mutua

**Alfredus Mutua**, vulgo plene *Alfred Nganga Mutua* (Machakos in urbe natus die 22 Augusti 1970) est politicus Keniae. Alumnus est collegii Whitworthiani universitatumque tam Vasingtoniae Orientalis quam Sydnei Occidentalis, ubi gradum doctoris ascendit; ibi etiam docuit, atque postea in universitate Zayed Dubaiensi. Minister a rebus externis Keniae a die 27 Octobris 2022 usqu in 5 Octobris 2023 meruit.

## Nexus externi 
* "Dr. Alfred N. Mutua, EGH" apud ministerium rerum externarum

Categoria:Alumni collegii et Universitatis Whitworthianae
Categoria:Alumni Universitatis Vasingtoniae Orientalis
Categoria:Alumni Universitatis Sydnei Occidentalis
Categoria:Professores Universitatis Zayed
Categoria:Professores Universitatis Sydnei Occidentalis
Ioannes Maria

**Ioannes Maria** aut **Iohannes Maria** est nomen masculinum, quod e nomina Hebraica *Ioanne* ac *Maria* componitur. Saepe usitatum apud Francogallicos (Francice *Jean-Marie*) Italicosque (Italice *Giammaria*, *Gian Maria* aut *Giovanni Maria*) est.

## Homines 
* Ioannes Maria Iulianus Balland
* Ioannes Maria Bononcini
* Ioannes Maria Bordaberry
* Ioannes Maria Ciocchi del Monte, vel P.P. Iulius III
* Ioannes Maria Collot d’Herbois
* Ioannes Maria Lancisius
* Iohannes Maria Lecomte
* Ioannes Maria Le Pen
* Ioannes Maria Lustiger
* Ioannes Maria Malvetius
* Ioannes Maria Mastai-Ferretti, vel P.P. Pius IX
* Ioannes Maria Ortes
* Ioannes Maria Poiré
* Ioannes Maria Rodrigue Villeneuve
* Ioannes Maria Roland de La Platière
* Ioannes Maria Rouart
* Ioannes Maria Vianney
* Ioannes Maria Vicecomes
* Ioannes Maria Villot
* Ioannes Maria Volontè
* Iohannes Maria Wellen
Categoria:Nomina composita
Categoria:Praenomina masculina
Ducatus Bavariae

**Ducatus Bavariae** fuit ducatus in Sacro Imperio Romano. Ortus ex ducatu Baiovariorum, divisus identidem a saeculo duodecimo ad quinto decimo, ascendit 1623 ad electoratum, 1806 ad regnum.

thumb|insigne ducatus Bavariae
Territorium ducatus ex Bavaria vetere atque pago Aeni inferioreque Tirole, quae hodie ad Austriam pertinet, fere constitit. Caput ac principis sedes fuit Monacum et ducatu diviso etiam Landishuta, Ingolstadium, Straubinga.

## Bibliographia
*Karl Bosl: *Bayerische Geschichte*. Monachii 1979, ISBN 3-423-01541-1.
* Ernst Deuerlein: *Geschichte Bayerns*. Ploetz, Herbipoli 1975, ISBN 3-87640-053-8.
* Max Spindler, Andreas Kraus (edd.): *Handbuch der bayerischen Geschichte*. Beck, 4 Bände: 1981-1988, 

Categoria:Bavaria
Bavaria
Bavaria
Categoria:Sacrum Romanum Imperium
Ioannes Carolus

**Ioannes Carolus**, vel **Iohannes Carolus**, est nomen masculinum, quod e *Ioanne* nomine Hebraico ac *Carolo* nomine Germanico componitur. Saepe usitatum apud Francogallicos (Francogallice *Jean-Charles*) Hispanicos (Hispanice *Juan Carlos*) Italicosque (Italice *Giancarlo*) est.

## Homines 
* Ioannes Carolus I (rex Hispaniae)
* Ioannes Carolus Antognoni
* Ioannes Carolus Bigazzi
* Ioannes Carolus de Borda
* Ioannes Carolus Chenu
* Ioannes Carolus Descubes
* Ioannes Carolus Ehrenfried Kegel
* Ioannes Carolus Frémont
* Ioannes Carolus Giannini
* Ioannes Carolus Harsanyi
* Ioannes Carolus Gulielmus Illiger
* Ioannes Carolus Laveaux
* Ioannes Carolus Loth
* Ioannes Carolus Onetti
* Ioannes Carolus Polanyi
* Ioannes Carolus de Reslfeld
* Ioannes Carolus Rossi
* Ioannes Carolus Scannone
* Ioannes Carolus Varela
Categoria:Nomina composita
Categoria:Praenomina masculina
Raychelle Omamo

**Raychelle Awour Omamo** (Bondo in urbe nata die 6 Iulii 1962) est politica, legata et iuris consulta Keniae. Alumna est universitatis Cantiensis in Anglia. Legata Keniae iuxta regimina Franciae, Portugalliae, Serbiae, civitatem Vaticanam et apud UNESCO fuit. Ministra a rebus externis die 14 Ianuarii 2020 creata est; quo officio usque in 27 Octobris 2022 functa est.

## Bibliographia 
* "Profile: Raychelle Omamo" in *Nation* (25 Aprilis 2013)

Categoria:Politici Keniae
Categoria:Legati Keniae
Categoria:Iudices
Categoria:Alumni Universitatis Cantiensis
Categoria:Ministri rerum externarum
Electoratus Bavariae

**Electoratus Bavariae** appellatur Ducatus Bavariae ab anno 1623 ad anno 1806. Postquam a Carolo Theodoro electore 1777 hereditate acceptum est, appellatur Electoratus Palatinatus et Bavariae. Bavaria, cum 1806 paucis mensibus post proclamationem regni ad Foederationem Rhenanam accederet, de imperio decessit, ut dignitas electoris imperii finem haberet.

## Index electorum Bavariae 
* Maximilianus I, 1597–1651 (dux, ab anno 1623 elector quoque)
* Ferdinandus Maria, 1651–1679
** administrator electoralis: Albertus, 1651–1654
* Maximilianus II Emmanuel, 1679–1726
** administrator electoralis: Maximilianus Philippus, 1679–1680
* Carolus Albertus, 1726–1745 (1742–1745 imperator)
* Maximilianus III Iosephus, 1745–1777
* Carolus Theodorus, 1777–1799
* Maximilianus IV Iosephus, 1799–1806, deinde rex

## Bibliographia
*Karl Bosl: *Bayerische Geschichte*. Monachii 1979, ISBN 3-423-01541-1.
* Ernst Deuerlein: *Geschichte Bayerns*. Ploetz, Herbipoli 1975, ISBN 3-87640-053-8.
* Max Spindler, Andreas Kraus (edd.): *Handbuch der bayerischen Geschichte*. Beck, 4 Bände: 1981-1988, 

Categoria:Bavaria
Bavaria
Categoria:Sacrum Romanum Imperium
Dsida

**Dsida** (Russice *Джида/Džida*, Buriatice *Зэдэ/Zèdè*) est flumen Buriatiae. In iugo Changarulensi oritur, circa 567 chm per montes et taigam iuxta iugum Dsidense fluit et  in colonia urbana eiusdem nominis in Selengam influit. In Dsidae inferioris valle vici crebri siti sunt.

## Notae 
## Nexus externi 
* Dsida in *registro aquarum nationali* 

Categoria:Flumina Russiae Asiaticae
Categoria:Buriatia
Categoria:Transbaicalia
Categoria:Systema Ieniseae fluminis
Chilocus

**Chilocus** (Russice *Хилок/Chilok*, Buriatice *Хёлго/Chëlgo*) est flumen Transbaicaliae (in territorio Transbaicalico et in Buriatia re pubica situs est). E lacu Arachlei oritur, circa 840  chm fluit, per lacum Schakschinensem transit et in Selengam influit. Chilocus urbs et Fabrica Sacchari (*Sacharnyi Zavod*) colonia urbana aliique vici et hamella multa ad Chilocum siti sunt.

## Notae 
## Nexus externi 
* Chilocus in *Encyclopaedia Transbaicalica* 

Categoria:Flumina Russiae Asiaticae
Categoria:Buriatia
Categoria:Transbaicalia
Categoria:Systema Ieniseae fluminis
Udinium Inferius

**Udinium Inferius** (Russice Нижнеудинск) est urbs in regione Ircutensi Russiae sita. In ripa Udae fluvii patet. Circa 30 milia incolarum  habuit anno 2021. 

[thumb|left|Ascensionis ecclesia Udinii Inferioris ([chartula cursualis saeculi XX ineuntis)]]
## Historia
Ab Elisaeo Tiumentsev anno 1648 castellum Sibiricum hic Buriatis sociis defendendis in ripa Udae dextra conditum est; a saeculo XVIII medio urbs crescebat, ab anno 1783 caput circuli est, et sloboda in ripa fluvii altera condita est. Saeculo XX fabricae aedificantur. 

## Notae 
## Nexus externi 
Categoria:Urbes regionis Ircutensis
Categoria:Condita 1648
In vino veritas

“” (Graece Ἐν οἴνῳ ἀλήθεια) est adagium vetus, quod significat «ebrietatem animi fucum tollere et quicquid in pectore conditum est, in apertum proferre».

## De origine adagii secundum Erasmum 
Plinius «Vulgoque», inquit, «veritas attributa vino est». 

Horatius autem scripsit: «Quid non ebrietas designat? Operta recludit». 

Effertur et ad hunc modum apud Athenaeum «Οἶνος καὶ ἀλήθεια», id est «Vinum et veritas».  

## Notae 
## Nexus externi 
* Desiderius Erasmus, *Adagia*, I.7, 617

Categoria:Locutiones Latinae
Categoria:Proverbia
Categoria:Adagia
Categoria:Erasmus
Hermenegildus (nomen)

**Hermenegildus**, sive **Ermenegildus**, est nomen vel praenomen masculinum, Visigothica origine. Antiquum nomen *Ermingild* e vocabulis *ermen* ("magnus") et *gild* ("tributum") componitur. 

Hodie utitur in Hispania (Catalanice *Hermenegild*; Gallaice *Hermenexildo*; Hispanice *Hermenegildo*; Vasconice *Meregildo*) in honorem sancti Hermenegildi, princeps Visigothorum qui nunc veneratur ut sanctus ab ecclesia Catholica.

## Qui hoc nomen habuerint
* Hermenegildus, princeps Visigothorum et sanctus
* Hermenegildus ab Assumptione
* Franciscus Paulinus Hermenegildus Teodulus Franco y Bahamonde, nomen completum dictatoris Hispanici Francisci Franco
* Franciscus Ezechiel Ermenegildus de Suppé

## Qui hoc praenomen habuerint 
* , pictor
* Hermenegildus Gabika-Etxebarria Gerrikabeitia
* 
* , comes Gallaicus
* Hermenegildus Florit

## Notae 
Categoria:Nomina
Categoria:Praenomina
Categoria:Praenomina masculina
Ally Coulibaly

**Ally Coulibaly** (Niéméné in urbe natus anno 1951) est politicus Litoris Eburnei. Alumnus est universitatis Dakarensis ubi arti diurnariae studuit. Iam ab anno 1972 et usque in 1987 programmata radiophonica direxit; deinde usque in 1994 rector fuit catenae televisificae primae Litoris Eburnei. Eo anno usque in 1999, iterum ab 2012 usque in 2016, legatus est conventui nationali. Consiliarius iuxta primum ministrum Gulielmo Soro anno 2010 operam dedit. Breve spatium legatus est anno 2011 iuxta regimen Francicum. Minister ab integratione Africana et civibus extra Litus Eburneum morantibus ab anno 2012 usque in 13 Maii 2020 meruit, sed a die 24 Martii 2020 usque in 6 Aprilis 2021 fuit minister a rebus externis.

## Nexus externi 
* "Biographie du ministre Ally Coulibaly" apud ministerium integrationis
* Curriculum vitae

Categoria:Politici Litoris Eburnei
Categoria:Diurnarii Litoris Eburnei
Categoria:Ministri rerum externarum
Categoria:Alumni Universitatis Dakarensis
Kandia Camara

**Kandia Kamissoko Camara** (Abidjan in urbe nata die 17 Iunii 1959) est athleta, praeceptrix, politica Litoris Eburnei.

Alumna est universitas Abidianensis, ubi linguae Anglicae studuit, universitatisque Lancastriensis in Anglia. Annis 1980 manufollii lusor praemium Africanum huius ludi anno 1982 accepit pro turma urbis Bouaké. Linguam Anglicam docuit usque in annum 2002 apud scholas plures. In rebus politicis et praesertim pro mulieribus ab anno fere 1990 agebat. Ministra eruditionis a die 21 Novembris 2012 usque in 14 Novembris 2012, rursus a die 13 Ianuarii 2016 usque in 24 Martii 2021 meruit, praeside his annis Alassane Ouattara, primis ministris quattuor. Ministra a rebus externis et integratione Africana creata est die 6 Aprilis 2021, quo officio usque in 6 Octobris 2023 functa est. Eodem mense praeses senatus Litoris Eburnei electa est.

## Bibliographia 
* Florence Richard, "Côte d’Ivoire : Kandia Camara, l’infatigable fidèle d’Alassane Ouattara" in *Jeune Afrique* (21 Maii 2021)
* Anna Sylvestre-Treiner, "Dix choses à savoir sur Kandia Camara, ministre ivoirienne de l’Éducation nationale" in *Jeune Afrique* (22 Martii 2018)

## Nexus externi 
* "Côte d'Ivoire: Kandia Kamissoko Camara élue nouvelle présidente du Sénat" (12 Octobris 2023) apud *RFI*
* "Henriette Diabaté, présidente, Kandia Camara SG: les femmes prennent le ’’pouvoir’’ au RDR" (10 Septembris 2017) apud *Abidjan.net*
* Curriculum vitae

Categoria:Athletae Litoris Eburnei
Categoria:Praeceptores
Categoria:Politici Litoris Eburnei
Categoria:Ministri eruditionis
Categoria:Ministri rerum externarum
Categoria:Alumni Universitatis Abidianensis
Categoria:Alumni Universitatis Lancastrensis
Kacou Adom

**Kacou Houadja Léon Adom** (Abengourou in urbe natus die 16 Aprilis 1950) est legatus et politicus Litoris Eburnei.

Alumnus est universitatis Abidianensis, ubi linguae Anglicae studuit. Deinde studia politica et diplomatica persecutus est apud scholam nationalem administrationis Abidianensem, institutum internationale administrationis publicae Parisiense, institutum rerum internationalium universitatis Tokiensis,  Quebecensem.

Ab anno 1977 iuxta ministerium rerum externarum legationibusque Litoris Eburnei operam dedit. Ipse legatus est iuxta regimen Israëlianum ab anno 1997 et Germaniae ab anno 2008. Ab 2018 letus permanens iuxta Nationes Unitas factus est. In Litus Eburneum reditus minister vicarius rerum externarum die 30 Septembris 2022, minister a rebus externis die 17 Octobris 2023 creatus est.

## Notae 
## Nexus externi 
* Jean Bavane Kouika, "Ministère des Affaires étrangères : Adom Kacou Houadja Léon succède à Kandia Camara" (17 Octobris 2023) apud *FratMat*
* "Kandia Camara remplacée par Adom Kacou Houadja Léon à la tête du ministère des affaires étrangères" (18 Octobris 2023) apud *FAAPA*
* "Qui est Léon Adom Kacou Houadja" (2023?) apud *Yeclo*
* "His Excellency Kacou Houadja Léon Adom" (11 Novembris 2010) apud *Washington Diplomat*

Categoria:Legati Litoris Eburnei
Categoria:Politici Litoris Eburnei
Categoria:Alumni Universitatis Abidianensis
Categoria:Alumni Scholae Nationalis Administrationis (Litus Eburneum)
Categoria:Alumni Instituti Internationalis Administrationis Publicae (Lutetia)
Categoria:Alumni Universitatis Tokiensis
Categoria:Alumni Scholae Nationalis Administrationis Publicae (Quebecum)
Robertus Beugré Mambé

**Robertus Beugré Mambé** (Abiaté in oppido natus anno 1952) est ingeniarius structuralis et politicus Litoris Eburnei.

Alumnus est scholae nationalis superioris operum publicorum Yamussukro in urbe, instituti studiorum superiorum constructionis Parisiensis, Scholae Pontium et Viarum in eadem urbe. In Litus Eburneum reditus apud ministeria constructionis, commeatus, habitationis operam dedit; praeses commissionis liberae electoralis anno 2005 factus est et uque in 2010 functus est, rebus non paucis contra voluntatem praesidis Laurentius Gbagbo effectis. Iussu novi praesidis Alassane Ouattara munus gubernatoris regionis autonomae Abidianensis anno 2011 suscepit. Iussu eiusdem primus minister a die 17 Octobris 2023 meret.

## Bibliographia 
* Pascal Airault, Baudelaire Mieu, "Beugré Mambé, bête noire du camp Gbagbo" in *Jeune Afrique* (12 Februarii 2010)
* Aïssatou Diallo, "En Côte d’Ivoire, Robert Beugré Mambé, la surprise du chef" in *Jeune Afrique* (17 Octobris 2023)

## Nexus externi 
* "Le gouverneur d'Abidjan Robert Beugré Mambé nommé Premier ministre" apud *VOA* (16 Octobris 2023)
* "Beugré Mambé Robert" apud *Abidjan.net*

Categoria:Ingeniarii
Categoria:Politici Litoris Eburnei
Categoria:Gubernatores provinciarum
Categoria:Gubernatores civitatum
Categoria:Alumni Scholae Nationalis Superioris Operum Publicorum (Yamussukro)
Categoria:Alumni Instituti Studiorum Superiorum Constructionis (Lutetia)
Categoria:Alumni Scholae Pontium Viarumque
Marcgravia

***Marcgravia*** est genus plantarum in familia *Marcgraviacearum*, frequenter ab *dwarf little fruit bat* edentur. Genus in Insulis Caribaeis, America Centrali, et America Meridiana indigenum est. Nomen generis memoriae Germani naturalistae Georgii Marcgravii dedicatum est. Plantam ''Thomas's nectar bat* visitat.
thumb|right|Marcgravia umbellata

## Generalia 
*Marcgravia* est genus vitium terrestre. Nomen accepit a Georgio Marcgravio, qui primum eam in itinere ad Brasiliam vidit. *Marcgravia* ut subparasitica arbuscula est classificata.

## *Marcgravia pittieri* 
Species *Marcgraviae* est quam *Thomas's nectar bat* visitat.
thumb|right|Marcgravia pittieri

## *Marcgravia trianae* 
*Marcgravia trianae* species *Marcgraviae'' est planta terrestris, quae inveniri solet in Venetiola.

## Notae 
## Nexus externi
Categoria:Ericales
Categoria:Genera plantarum
De l'esprit des lois

thumb|Pagina tituli operae
 (Latine: "De spiritu legum") est opus philosophiae politicae a Carolo Montesquieu primum anno 1748 Genavae publicatum est. Anno 1750, Thomas Nuguet opus in linguam Anglicam interpretavit. Anno 1751, Ecclesia Catholica Romana hoc opus in tabulas indecis librorum prohibitorum censurae rettulit. 

## Epitome 
Opus 31 libros includet;
*theoria de forma administrationis et constitutionis (Liber I ad Libro VIII)
*libertas politica (Liber IX ad Libro XIII)
*theoria quae systema politicum determinat, vel theoria climatis (Liber XIV ad Libro XVIII)
*spiritus generalis et consequentia de diverso aspecto sociali, oeconomia, mores, pecunia, ius civile, etc. (Liber XIX ad Libro XXXI)
Et conclusione, trias politica, libertem civilis et abolitionem servitudinis postulat.

## Notae 
## Nexus externi 
Categoria:Libri philosophici
Categoria:Philosophia politica
Categoria:Scripta 1748
Categoria:Franciae scripta
Categoria:Litterae Francogallicae
Mankeur Ndiaye

**Mankeur Ndiaye** (Dagana in urbe natus die 15 Martii 1960) est politicus Senegaliae. Alumnus est scholae nationalis administrationis et magistraturae Dakarensis ubi rebus diplomaticis studuit. Legatus Senegalensis fuit iuxta Maliam ab anno 2010, iuxta Franciam breve spatium anno 2012. Minister a rebus externis a die 29 Octobris 2012 usque in 6 Septembris 2017 functus est, praeside Macky Sall primisque ministribus tribus, videlicet Abdoul Mbaye, Aminata Touré, Mahometo Dionne. Ab anno 2019 usque in 2022 delegatus specialis nominatus est secretarii generalis Nationum Unitarum in re publica Africae Mediae, sed anno 2023, in patriam revocatus, minister consiliarius meret prope praesidem Macky Sall.

## Nexus externi 
* "Nomination : Mankeur Ndiaye revient auprès de Macky Sall" (27 Aprilis 2023) apud *SeneWeb*

Categoria:Politici Senegaliae
Categoria:Legati Senegaliae
Categoria:Alumni Scholae Nationalis Administrationis et Magistraturae (Dakar)
Categoria:Ministri rerum externarum
Aïssata Tall Sall

**Aïssata Tall Sall** (Podor in urbe nata die 12 Decembris 1957) est iuris consulta et politica Senegaliae. Alumna est universitatis Dakarensis, ubi iuribus studuit; ab anno 1986 advocata operam dedit. Ministra communicationis et oratrix regiminis socialistarum (primo ministro Mamadou Lamine Loum) a die 3 Iulii 1998 usque in  5 Aprilis 2000 functa est. Recentius autem, primo ministro Amadou Ba, ministra rerum externarum die 1 Novembris 2020, deinde ministra iustitiae die 11 Octobris 2023 creata est. Eisdem annis praefecta urbis nativae Podor ab 2009 usque in 2022 functa est.

## Bibliographia 
* "#Podor – Après une longue absence : Aïssata Tall Sall retrouve le terrain politique" in *Le quotidien* (13 Aprilis 2022)
* Manon Laplace, "Sénégal : Aïssata Tall Sall, l’implacable opposante devenue alliée de Macky Sall" in *Jeune Afrique* (11 Decembris 2020)

Categoria:Iuris consulti
Categoria:Ministri communicationis
Categoria:Ministri iustitiae
Categoria:Ministri rerum externarum
Categoria:Politici Senegaliae
Abdulla Alhazred

**Abdulla Alhazred**, Arabus poëta vesanus, est persona commenticia, quae ex calamo Huardi Phillips Lovecraft orta est. In fabulis eius enim dicitur Alhazred auctor Necronomicon librorum esse.
thumb|368x368px|Robertus Bloch, "Abdulla Alhazred Necronomica scribit", 1933, adumbratio.

Lovecraft etiam Abdullae Alhazred «distichum inexplicabile» tribuit:

## De vita secundum Lovecraft 
Necronomicon libri ab Abdulla Alhazred, poeta vesano, qui fertur Sanae in Arabia Felici vixisse sub caliphis Damascenis circa annum 700, compositi sunt.

Postquam parietinas Babylonis et Memphis arcana subterranea visit, is solus decem annos in Arabiae magnis desertis meridianis, quae ab Arabis veteribus *Rub’ al Khali* id est Plaga Vacua, a recentibus autem *al Dahna* sive Deserta Sanguinea nominantur et insuper a larvis malis arceri atque a monstris mortiferis habitari existimantur, degit. Qui penetravisse in haec deserta assimulant, ii multa miracula et portenta, quae omnem fidem excedunt, narrant.

In annis ejus extremis Alhazred Damascum, ubi Necronomica scripsit, incoluit, de cujus morte aut exitu A.D. 738 multa terribilia repugnantiaque dicuntur. *Ibn Khallikan*, saeculo XII vitae rerumque gestarum scriptor, fert clara luce eum a belua aciem fugiente correptum esse et horribili modo devoratum coram multitudine spectatorum pavescenti.

De ejus insania pariter multa traduntur. Vidisse fabulosam Jobar, columnarum urbem, et subter desertorum cujusdam oppidi ignoti vestigiis invenisse gentis antiquioris quam humanae arcana et annales probrosos asseruit. Fidem Musulmanorum nil morabatur, cum veneraretur deos ignotos, quos Yog-Sothoth et Cthulhu appellabat.

## Notae 
## Nexus interni 
* Necronomicon
* Porta:Lovecraft

Categoria:Howard Phillips Lovecraft
Categoria:Scriptores ficticii
Ismaïla Madior Fall

**Ismaïla Madior Fall** est politicus et eruditus Senegaliae. Alumnus est universitatis Dakarensis, ubi gradum doctoris anno 2001 ascendit, dissertationis gratia ''Le pouvoir exécutif dans le constitutionnalisme des États d'Afrique'' quam anno 2008 apud L'Harmattan divulgari iussit. In eadem universitate ab anno 2001 docet.

Consiliarius in re iuridica praesidis Macky Sall ab anno 2013 operam dat. Minister ab iustitiae a mense Septembri 2017, minister iuxta praesidem ab Octobri 2019, minister iustitiae iterum a Septembri 2022, denuo minister rerum externarum a die 10 Octobris 2023 meret.

Mense Maio anni 2025, Summum Iustitiae Iustitiam Ismaïlam Madior Fall de "conatu corruptionis" accusavit.

## Scripta 
* 2008 : ''Le pouvoir exécutif dans le constitutionnalisme des États d'Afrique''. Lutetiae: L'Harmattan. ISBN 978-2-296-06828-5
* 2017 : *La réforme constitutionnelle du 20 mars 2016 au Sénégal*. Lutetiae: L'Harmattan. ISBN 978-2-343-06449-9
* 2017 (editor cum Alioune Sall): ''Mélanges en l'honneur de Babacar Kanté: Actualités du droit public et de la science politique en Afrique''. Lutetiae: L'Harmattan. ISBN 978-2-343-13285-3
* 2018 : *Les élections présidentielles au Sénégal de 1963 à 2012*. Lutetiae: L'Harmattan. ISBN 978-2-343-15329-2
* 2022 (editor) : ''Théorie et contentieux constitutionnnels en Afrique: Mélanges en l'honneur du professeur El Hadj Mbodj''. 2 voll. Lutetiae: L'Harmattan

## Bibliographia 
* Mehdi Ba, "Sénégal : Ismaïla Madior Fall, le couturier constitutionnel de Macky Sall" in *Jeune Afrique* (21 Octobris` 2022)

## Nexus externi 
* "Pr Ismaïla Madior Fall, garde des sceaux, ministre de la justice" apud *BIG*
* Brice Folarinwa, "Ismaila Madior Fall vole au secours d'Amadou Ba" (14 Novembris 2023) apud *SenePlus*

Categoria:Eruditi Senegaliae
Categoria:Ministri iustitiae
Categoria:Ministri rerum externarum
Categoria:Politici Senegaliae
Categoria:Professores Universitatis Dakarensis
Balduinus

**Balduinus** est nomen praenomenque masculinum, Germanica origine, quod e vocabulis *bald* ("audax") et *win* ("amicus") originem ducit.
## Qui hoc nomen habuerint
* Balduinus (rex Belgarum)
* Balduinus Exoniensis
* Balduinus Tolosanus

### Imperatores Imperii Latini 
* Balduinus I (imperator)
* 

### Reges Hierosolymitani 
* 
* 
* Balduinus III (rex Hierosolymitanus)
* Balduinus IV (rex Hierosolymitanus)
* Balduinus V (rex Hierosolymitanus)

## Qui hoc praenomen habuerint 
* Balduinus de Bodinat
* 
* Balduinus de Ibelino
* Balduinus Lonsdale

## Notae 
* 1491 Balduinus, asteroides

Categoria:Nomina
Categoria:Praenomina
Categoria:Praenomina masculina
Insulae Supra Ventum

**Insulae Supra Ventum** (Hispanice * Islas de Barlovento*, Anglice *Windward Islands*) sunt archipelagus maris Caribaei, pars Antillarum Minorum orientalis. Insulae Supra Ventum arcu longa ab insulis Virgineis ad insulam Trinitatis extentae sunt. A Christophoro Columbo inventae sunt annis 1493—1502.

In pluribus tabulis insulae Insulae Supra Ventum sunt insulae Anguis, Sancti Martini, Sancti Bartholomaei, Sancti Eustachii,  Sanctus Christophorus et Nives, Antiqua et Barbuda, Mons Serratus,  Guadalupia,  Dominica,  Martinica,  Sancta Lucia, Sanctus Vincentius et Granatinae, Barbata et Granata; in tabulis autem Anglicis insulae a Dominica ad merididem sitae sunt pars insularum infra Ventum pars borealis.

Alterae insulae Supra Ventum sunt insularum Societatis in Polynesia Gallica pars.

## Notae
## Nexus externi
Categoria:Insulae Maris Caribaei
Insulae Infra Ventum

**Insulae Infra Ventum** (Hispanice * Islas de Sotovento*, Anglice *Leeward Islands*) sunt archipelagus maris Caribaei, pars Antillarum Minorum australis. In pluribus tabulis insulae Infra Ventum catenam ad litora Venetiolae formant. Ab Alphonso de Ojeda et Americo Vesputio anno 1499 inventae sunt. 

Sunt insulae Aruba, Boni Aëris, Curacensis aliaeque minores, Sed in nonnullis tabulis etiam pars magna insularum Supra Ventum (sicut (Guadalupia, Montserrat, Insula Sancti Christophori, Insula Nivium) ad insulas Infra Ventum adscribitur.

Alterae insulae Infra Ventum sunt insularum Societatis in Polynesia Gallica pars.

## Notae
## Nexus externi
Categoria:Insulae Maris Caribaei
Sagittarius A

thumb|upright=1|In hac imagine Sagittarius A et suae partes videri possunt.
[thumb|upright=0.8|Pars [caelum|caeli quae Sagittarium A continet.]]
thumb|upright=0.8|Medius galaxias, ubi Sagittarius A, una cum aliis regionibus, invenitur.

, vel forma compendiaria **Sgr A**, est compositus  in media Via lactea situs, qui  continet. Invenitur apud fines inter constellationes Sagittarii et Scorpii, circa 5.6° magis australis quam linea ecliptica, prope cumulum  (M6) et .

Magnae nebulae gasis et  apud bracchia nostri galaxiae conspectum per frequentiam opticam spectri electromagnetici occultant. Tales nebulae sunt causa  quod centralem galaxiae bulbum findit.

Regio in partes tres dividitur:  (supernovae reliquiae),  (structura spiriformis), et maxime luminosus fons radioelectricus apud mediam spiram, Sagittarius A* (foramen nigrum supermassivum, *sagittarius-a-stella* articulandus). Hae partes inter se insidunt: Sagittarius A* intra Sagittarium A occidentalem iacet, et iacet hic intra Sagittarium A orientalem, qui maxima regio videtur.

## Sagittarius A orientalis 
 est circa 25 annorum luce mensorum latitudine. Lineamenta habet reliquiarum supernovae quae inter  et  a.C.n. deflagravit.

## Sagittarius A occidentalis 
A Tellure visus,  patescit spira tribus bracchiis. Imago tamen nos fallit: vera forma est congeriei multarum nebularum quae circa Sagittarium A* (saepe celeritate 1000 km/s) moventur et aliquando in eum incidunt. Superficies harum nebularum est ionizata. Fons talis ionizationis est multitudo stellarum massivarum (plus quam 100 stellarum classe spectrali  adhuc notarum) quae medium galaxiam incolunt.

## Sagittarius A* 
* Sagittarius A*
* Sagittarius (constellatio)
* Via lactea

## Notae 
## Nexus externi 
Categoria:Sagittarius (constellatio)
Categoria:Systemata stellaria
Régis Onanga Ndiaye

**Régis Onanga Ndiaye** (ad Portum Gentilem natus die 28 Septembris 1966), legatus et politicus Gabonis, minister a rebus externis a die 9 Septembris 2023 fungitur. Levir est praesidis ad transitionem Brictii Oligui.

E familia Senegalensi ortus, avis magistratibus sub imperio Francico, ipse in Senegalia educatus est. Alumnus est universitatis Renati Descartes Lutetiae in urbe. Apud ministerium rerum externarum Gabonense operam dedit: consiliarius meruit iuxta Ioannem Ping anno 2005 dum hic praeses erat conventus generalis Nationum Unitarum. Legatus iuxta regimen Senegalense ab anno 2015 usque in 2022 meruit. 

## Nexus externi 
* "L’ambassadeur du Gabon parle de ses relations affectives avec le Sénégal" (11 Ianuarii 2017) apud *Dakar.com*
* Imagines ministrorum a rebus externis Gabonensium

Categoria:Legati Gabonis
Categoria:Politici Gabonis
Categoria:Ministri rerum externarum
Categoria:Incolae Senegaliae
Categoria:Alumni Universitatis Parisiensis
Hermannus Immongault

**Hermannus Immongault** (Lastoursville in urbe natus die 30 Maii 1972) est politicus Gabonis. Frater est natu minor Régis Immongault.  

Alumnus est universitatis Omar Bongo Liberopoli in urbe et universitatis Laval Quebecensis necnon Instituti Scientiarum Politicarum Parisiensis. Ab anno 2003 iuxta ministerium rerum externarum Gabonense operam dedit. Legatus est regimini Turciae ab 2015 usque in 2017, deinde regimini Aethiopiae ab 2018 usque in 2022. Minister a rebus externis breve spatium anno 2023 meruit. A die 8 Septembris huius anni minister delegatus a rebus internis fungitur iuxta praesidem ad transitionem Brice Oligui Nguema, atque a die 18 Ianuarii 2024 minister principalis a rebus internis.

## Notae 
## Bibliographia 
* "Affaires étrangères : Herman Immongault nommé ministre délégué" in *Le nouveau Gabon* (2 Septembris 2022)
* Georges Dougueli, "Le pouvoir au Gabon : les grandes familles de province" in *Jeune Afrique* (30 Iulii 2015)

## Nexus externi 
* Curriculum vitae apud ministerium rerum internarum
* Imagines ministrorum a rebus externis Gabonensium

Categoria:Legati Gabonis
Categoria:Politici Gabonis
Categoria:Ministri rerum externarum
Categoria:Ministri rerum internarum
Categoria:Alumni Universitatis Nationalis Gabonensis
Categoria:Alumni Universitatis Laval
Categoria:Alumni Instituti Scientiarum Politicarum Parisiensis
Michaël Moussa Adamo

**Michaël Moussa Adamo** (Makokou in urbe natus die 10 Ianuarii 1961; Liberopoli die 20 Ianuarii 2023 mortuus) fuit legatus et politicus Gabonis. 

Alumnus fuit universitatis Bostoniensis in Massachusetta ubi coniunctionibus internationalibus et communicationi studuit. Vasingtoniae iuxta ''* ab anno 1989 operam dedit. In Gabonem reditus apud ministerium rerum externarum laboravit; ab 2011 usque in 2020 legatus est regimini Americano. Minister a munitione mense Ianuario 2020, minister a rebus externis mense Martio 2022 factus est, quo officio usque in ultimam horam suam fungebatur.

## Bibliographia 
* "Gabon foreign minister dies after heart attack at cabinet meeting" in *The Guardian* [Nigeria] (20 Ianuarii 2023)

## Nexus externi 
* Moussa-Adamo, Michael" (2011?) apud *AllGov*
* Imagines ministrorum a rebus externis Gabonensium
* "Michael Moussa Adamo, ministre gabonais des Affaires Étrangères, est décédé" (20 Ianuarii 2023) apud *Le Club de Mediapart''

Categoria:Legati Gabonis
Categoria:Politici Gabonis
Categoria:Ministri munitionis
Categoria:Ministri rerum externarum
Categoria:Alumni Universitatis Bostoniensis
Brictius Oligui

**Brictius Oligui**, vulgo plene *Brice Clotaire Oligui Nguema* (Ngouoni in oppido natus anno 1975), miles et politicus Gabonis, a die 4 Septembris 2023 praeses ad transitionem fungitur, praeside Ali Bongo e munere deiecto. Alumnus est Regiae Academiae Militaris Meknes in urbe Maroci.

Levir eius Régis Onanga Ndiaye minister a rebus externis a die 9 Septembris 2023 meret.

## Nexus externi 
* "Qui est Brice Clotaire Oligui Nguema, le Général à la tête de la transition gabonaise ?" (30 Augusti 2023) apud *Cameroun actuel*

Categoria:Milites Gabonis
Categoria:Politici Gabonis
Categoria:Duces civitatum
Categoria:Alumni Regiae Academiae Militaris (Meknes)
Vadio

[thumb|Vadio ad meridiem [Philadelphia (Iordania)|Philadelphiae, in Iordaniā.]]
**Vadio (-onis f.)** -vox ab Arabicā وَادِي, "fontes aut flumen" significans et vocis وادٍ plurali, mutuata- siccus fluminis alveus est in quo aquae solum per tempus pluviosum fluunt. Hoc vocabulum in desertis Africae Septentrionalis ac Asiae regionibus adhibetur, ubi est usitatissimum in toponymis, non minus quam in praesenti toponymiā Hispanicā et Lusitanā multorum fluminum in Paeninsulā Hibericā, sicuti *Guadiana* (Latine Anas), *Guadalquivir* (Latine Baetis), *Guadalete* (Latine Lacca), *Guadalfeo* aut *Guadarrama*.

## Nexus externi
* De vadione in *Lexico encyclopaedico Brockhaus et Efron* 

## Notae
Categoria:Flumina
Categoria:Deserta
Categoria:Conformationes terrestres
Vladislaus Ozerov

**Vladislaus Alexandri filius Ozerov** (Russice: *Владислав Александрович Озеров*; natus in *Borki* vico gubernii Tueriensis die 30 Septembris anno 1769 et ibidem  5 Septembris 1816 mortuus) fuit tragoediarum scriptor Russicus more sentimentalismi.

In familia nobili natus et a Iacobo Knjažnin Petropoli educatus, Alexii Olenin amicus, tragoedias composuit versu Alexandrino et trium unitatum regulas servabat, sed motus animi novos describebat, circuli Nicolai Karamzin similes. Anno 1812 demens factus in villam suam avectus est et mox mortuus est. Fabulae Ozerovianae non solum a Graecis sumptae sunt, ut Oedipus et Polyxena, sed et ex historia Russica (filli Sventoslai et Demetrius Tanaiticus), et iam ex Macphersonis carminibus Ossianicis. 

## Tragoediae
* *Iaropolcus et Helgus*,1798 
* *Oedipus in Athenis*, 1804
* *Phingal*, 1805
* *Demetrius Tanaiticus*, 1807 
* *Polyxena*, 1809 

## Notae
## Nexus externi 
Categoria:Auctores Russici
Categoria:Incolae Imperii Russici
Categoria:Poetae Russiae
Categoria:Scriptores Russiae
Categoria:Tragici
Navis cubiculata

[thumb|Navis cubiculata in [portus|portu navicularum Ystadiensi.]]
[thumb|Navis cubiculata in [Mississippius|Mississippio, flumine Visconsiniensi.]]

**Navis cubiculata**, sive **thalamegus**, est navis quae domicilii vice fungitur. Navium cubiculatarum exempla varia sunt, sed saepissime de solita navi ab usu remota agitur, quae ita mutata est, ut ad continuatam habitationem apta sit. Sunt etiam naves cubiculatae motro carentes, aedificia pontonibus fluctuantibus exstructa, quae loco stativo permanentes stant. Naves non sunt, sed eodem modo appellari possunt.

Naves cubiculatae praecipue apud populos Asiae Austro-Orientalis crebrae sunt. In terris Europae, naves cubiculatae quibusdam locis, sicut in Nederlandia, inveniuntur; aliis autem terris, sicut in Finnia, nullae aut perrarae sunt, nam administratio rerum necessariarum, sicut cloacarum ductionis et curationis aquae dulcis, difficultates iuridicas parat.

*Thalamegus* a verbo Graeco *θαλαμηγός* deducitur, quod antiquitus ad navigii genus referebatur, quo utebantur reges Aegypti solacii causa Nilo navigantes.

## Notae 
## Bibliographia 
* Gabor, M. (1979) *Houseboats from Floating Places to Humble Dwellings - a glowing tribute to a growing lifestyle.* Ballantine Books.
* Museum habitationibus natantibus dedicatum (Amstelodami).

Categoria:Genera navium
Iniuria non excusat iniuriam

“” est regula iuris gentium, significans acta illicita alicuius civitatis non excusare alterius acta illicita per talionem. Nonnumquam etiam dicitur: "ex iniuria ius non oritur".

Haec regula non repraesentat ius vigens de talionibus praeter principia declarata a Conventionibus Genavensibus (1949) et Concordatis Additiciis (1977).

## Bibliographia 
* A. X. Fellmeth and M. Horwitz, *Guide to Latin in international law*, Oxford, 2021

## Nexus interni 
* Ius gentium
* Ius internationale
* Brocardicum

Categoria:Locutiones Latinae
Categoria:Proverbia
Categoria:Adagia
Categoria:Brocardica
Derek Barton

[thumb|Derek Barton anno [1954.]]
**Derek Haroldus Ricardus Barton** (natus die 8 Septembris 1918; mortuus die 16 Martii 1998) fuit chemicus Britannicus chemiae organicae peritus, qui anno 1969 Praemium Nobelianum chemiae cum Odd Hassel ratione studii conformationis molecularum accepit.

Alumnus Collegii Imperiali Londiniensis et professor Massachusettensis Instituti Technologiae fuit.

## Notae 
## Nexus externi 
Categoria:Chemici Britanniae
Categoria:Praemium Nobelianum Chemiae
Categoria:Professores Instituti Technologiae Massachusettensis
Børge Brende

**Børge Brende** (Odda in oppido natus die 25 Septembris 1965) est politicus Norvegiae. Alumnus est universitatis technicae scientiaeque naturalis Norvegicae Nidrosiae. Minister a circumiectu a die 19 Octobris 2001, deinde minister a commercio et industria a die 18 Iunii 2004 usque in 17 Octobris 2005 functus est, primo ministro Kjell Magne Bondevik. Recentius minister a rebus externis ab 16 Octobris 2013 usque in 20 Octobris 2017 meruit sub prima ministra Erna Solberg.

## Nexus externi 
* "Norway’s Børge Brende joins World Economic Forum" (15 Septembris 2017)

Categoria:Politici Norvegiae
Categoria:Ministri commercii
Categoria:Ministri circumiectus
Categoria:Ministri rerum externarum
Categoria:Alumni Universitatis Technicae Scientiaeque Naturalis Norvegicae
Odd Hassel

thumb|Odd Hassel circa annum 1935
**Odd Hassel** (natus die 17 Maii 1897, mortuus die 11 Maii 1981) fuit chemicus Norvegicus qui chemiae physicae et electrochemiae peritus anno 1969 Praemium Nobelianum chemiae una cum Derek Barton accepit ob studia sua de conformationibus molecularum.

Primum alumnus Universitatis Osloensis, deinde professor Universitatis Humboldtianae Berolinensis fuit.

## Notae 
## Nexus externi 
Categoria:Alumni Universitatis Osloensis
Categoria:Chemici Norvegiae
Categoria:Praemium Nobelianum Chemiae
Categoria:Professores Universitatis Humboldtianae Berolinensis
Espen Barth Eide

**Espen Barth Eide** (Asloae in urbe natus die 1 Maii 1964) est politicus Norvegiae. Filius est iuris internationalis eruditi Asbjørn Eide physiologaeque Wenche Barth. Alumnus est Universitas Osloensis. Minister a munitione unum fere annum a die 11 Novembris 2011, minister a climate et circumiectu unum annum a die 14 Octobris 2021 functus est. Bis minister a rebus externis meruit, primo a die 21 Septembris 2012 usque in 16 Octobris 2013 (primo ministro Ioanne Stoltenberg), denuo a die 16 Octobris 2023 (primo ministro Iona Gahr Støre).

## Nexus externi 
* Vita apud parlamentum Norvegicum

Categoria:Politici Norvegiae
Categoria:Ministri munitionis
Categoria:Ministri circumiectus
Categoria:Ministri rerum externarum
Categoria:Alumni Universitatis Osloensis
Hanke Bruins Slot

**Hanke Bruins Slot**, nomine pleno *Hanke Gerdina Johannette Bruins Slot* (Apeldornii in urbe nata die 20 Octobris 1977) est miles et politica Nederlandiae.

Alumna est universitas Rheno-Traiectinae et Regiae Academiae Militaris Bredae in urbe. In exercitu Nederlandensi ad Afganiam anno 2008 missa est ordinemque capitanae tormentariae attigit. Ministra a rebus internis a die 10 Ianuarii 2022, deinde ministra a rebus externis a die 5 Septembris 2023 meret.

## Nexus externi 
* "Militairen op uitzending sturen, dat is mijn moeilijkste beslissing als kamerlid" (14 Novembris 2018) apud *Militaire courant*

Categoria:Alumni Regiae Academiae Militaris (Breda)
Categoria:Alumni Universitatis Ultraiectinae
Categoria:Milites Nederlandiae
Categoria:Politici Nederlandiae
Categoria:Ministri rerum externarum
Ben Knapen

**Ben Knapen** (sic saepissime, sed nomine nativo **Hubertus Petrus Maria Knapen**; Kaatsheuvel in oppido natus die 6 Ianuarii 1951) est diurnarius et politicus Nederlandiae. Alumnus est Universitatis Noviomagensis. Editor meruit diarii *NRC Handelsblad* ab anno 1990 usque in 1996. Minister a rebus externis fuit, primo ministro Marco Rutte, a die 24 Septembris 2021 usque in 10 Ianuarii 2022.

## Bibliographia 
* Pieter Rottman, "'Ik ben altijd een man van het midden geweest'" in *NRC Handelsblad* (26-27 Februarii 2011)

## Nexus externi 
* "Dr. H.P.M. (Ben) Knapen" apud *Parlement.com*

Categoria:Politici Nederlandiae
Categoria:Diurnarii Nederlandiae
Categoria:Editores diariorum
Categoria:Ministri rerum externarum
Categoria:Alumni Universitatis Noviomagensis
Wopke Hoekstra

**Wopke Bastiaan Hoekstra** (Bennekom in urbe natus die 30 Septembris 1975) est politicus Nederlandiae.

Alumnus est Academiae Lugduno-Batavae; studia commercialia persecutus est Romae apud Liberam universitatem internationalem studiorum socialium, Fonte Bleaudi apud Institutum Europaeum Administrationis Negotii. Minister vectigalium Nederlandensis a die 26 Octobris 2017, minister a rebus externis a die 10 Ianuarii 2022 usque in 1 Septembris 2023 meruit, primo ministro Marco Rutte. A die 9 Octobris 2023 commissus Europaeus a climate meret, praeside Commissionis Ursula von der Leyen.

## Bibliographia 
* "Profiel: Wopke Hoekstra (CDA), minister van Financiën" (25 Octobris 2017) apud *NU.nl*

Categoria:Politici Nederlandiae
Categoria:Ministri vectigalium
Categoria:Ministri rerum externarum
Categoria:Alumni Academiae Lugduno-Batavae
Categoria:Alumni Instituti Europaei Administrationis Negotii
Categoria:Alumni Liberae Universitatis Internationalis Studiorum Socialium (Roma)
Assaon

**Assaon** (Graece Ἀσσάων) in mythologia Graeca Niobae pater est. 

Secundum Parthenium, Xanthus Lydius, Neanthes Cyzicenus et Simmias Rhodius de Assaone fabulam narraverunt. Niobe non Tantali filia et Amphionis uxor, sed Assaonis filia et Philotti uxor fuit; septem filios totidemque filias habuit et Latonam obiurgabat se liberis feliciorem esse glorians. Dea irata Philottus in venatu periit, Assaon autem amore filiae incensus est; illa repudiante liberos eius ad convivium invitaverat omnesque incendit; Niobe dolens de saxis se deiecit et Assaon etiam se interfecit. 

## Fontes
* Parthenius, *Narrationes amatoriae* 33

Categoria:Mythologia Graeca
Simmias Rhodius

**Simmias** (interdum **Simias**) **Rhodius** (Graece Σιμμίας ὁ Ῥόδιος), qui saeculo IV a.C.n. exeunte vel III ineunte floruit, fuit poeta et grammaticus Graecus.

thumb|*Alae Amoris* Simmiae ex editione Fortunii Liceti. 1640
Secundum *Sudam*, *Glossarum* libros tres composuit et carminum variorum libris quattuor. Ex Athenaeo et Stephano Byzantino nota sunt carmina deperdita de Gorgone, de Apolline et de mensium (quod *Fastorum* Ovidii exemplar dare poterant). In Anthologia Graeca epigrammata elegiaca servata sunt et tria carmina, ut dicam, figurata, quorum textus figura rem descriptam imitatur; haec sunt *Amoris alae*, *Securis* et *Ovum hirundinis*. Securis et Amoris alae choriambis pedum numero variabili cum clausula amphibrachica composita sunt.

Meleager Gadarensis in *Corona* sua, ubi quinquaginta poetas Graecos plantis assimilat. Simmiam ut pyrum describit.

## Nexus externi
Categoria:Auctores Graeci antiqui
Categoria:Philologi Graeci antiqui
Categoria:Scriptores operum deperditorum
Categoria:Poetae Graeci
Categoria:Poetae Anthologiae Graecae
Fridericus Ratzel

**Fridericus** vulgo *Friedrich* **Ratzel** (natus die 30 Augusti 1844 Carolsruhae, mortuus die 9 Augusti 1904 Ammerland in Bavaria Superiore) naturalista et geographus politicae Germanicus fuit.

## Vita
Ratzel pharmacopola anno 1866 naturalibus scientiis studere coepit ad Caroli Hesychium - apud Carolum Zittel - et Heidelbergae. Postquam mense Maio 1868 doctor creatus est iter fecit in Franciam meridianam. Tunc voluntarius in bello Germano-Francico pugnans Auxonae gravi vulnere affectus est. A mense Aprili 1871 pro foliis Agrippinensibus *Kölnische Zeitung* in Italia, Francia, Transilvania, Hungaria, America Septentrionali, Mexico et Cuba laborabat relata reddens et nova scribens. 

Mense Decembri 1875 Monaci veniam in Schola Superiore Technica docendi nactus, anno 1876 professor declaratus est. Iam autumno 1886 Lipsiam itum est.

## Ratzel scriptor
Praeter academica iste vir permultas litteras pepigit. Ephemeridibus diariisque maxime illustribus symbolas suas diversas tradere pervoluit, inter quas recensiones, critica, biographica non defuerunt.

Ecce magna opera eius: »Anthropogeographie« (Stutgardiae 1882–91); »Völkerkunde« (Lipsiae 1886–88); »Politische Geographie« (Monaci 1897) et »Die Erde und das Leben, eine vergleichende Erdkunde« (Lipsiae 1901–1902). 

Opera minora sunt: »Sein und Werden der organischen Welt« (Lipsiae 1869); »Wandertage eines Naturforschers« (Lipsiae 1873–74); »Vorgeschichte des europäischen Menschen« (Monaci 1875); »Städte- und Kulturbilder aus Nordamerika« (Lipsiae 1876); »Aus Mexiko« (Vratislaviae 1878); »Die Vereinigten Staaten von Nordamerika« (Monaci 1878–80); »Die Erde. Ein geographisches Lesebuch« (Stutgardiae 1881); »Deutschland, Einführung in die Heimatkunde« (Lipsiae 1898); »Die Lage im Mittelpunkte des geographischen Unterrichts« (1899); »Die Schneedecke, besonders in deutschen Gebirgen« (Stutgardiae 1890); »Das Meer als Quelle der Völkergröße« (Monaci 1900); »Über Naturschilderung« (Monaci 1904). 

## Nexus externi
*Vicifons
*opera apud Projekt-Gutenberg
*catalogus professorum Lipsiensium